Naturschutzgebitt Kalburen
D' Naturschutzgebitt Kalburen (am Gesetzestext Kaleburn genannt) ass en Naturschutzgebitt zu Lëtzebuerg, an der Gemeng Wëntger, dat duerch e groussherzoglecht Reglement vum 28. Februar 2017 geschafe gouf.

Et ass e Fiichtgebitt, op enger Fläch vun 13,82 Hektar, mat ronderëm enger Schutzzon vu 67,61 Hektar, dat vum Quellgebitt vun der Baach Kalburen forméiert gëtt. D'Schutzzon zitt d'Bëschgebitt (Alebësch a Jongebësch) ronderëm d'Quell, bis un d'belsch Grenz, an de weidere Laf vun der Baach mat an, zu deem och den Houfelter Kanal gehéiert, en Iwwerrescht vun de Bauaarbechte vum Meuse-Musel-Kanal, deen ni fäerdeg gebaut gouf.

D'Naturschutzgebitt Kalburen/"Kaleburn" ass en Deel vun den Natura 2000-Zonen Hoffelt – Kaleburn (LU0001042) a Vallée de la Tretterbaach et affluents de la frontière à Asselborn (LU0002002).

Et ass en Habitat vun ë. a. enger ganzer Rëtsch Päiperleken.

Kuckt och
 Lëscht vu Lëtzebuerger Naturschutzgebidder

Kalburen
Gemeng Wëntger